**Molėtų rajono savivaldybės taryba**

**SPRENDIMAS**

**Dėl PRITARIMO JONIŠKIO MIESTELIO, SUGINČIŲ SENIŪNIJOS, INTURKĖS SENIŪNIJOS HERBŲ ETALONŲ, HERBINIŲ VĖLIAVŲ IR ANTSPAUDŲ PROJEKTAMS KURTI IR KREIPIMOSI Į LIETUVOS HERALDIKOS KOMISIJĄ DĖL JŲ KŪRIMO**

2024 m. sausio 25 d. Nr. B1-21

Molėtai

Vadovaudamasi Lietuvos Respublikos vietos savivaldos įstatymo 15 straipsnio 2 dalies 37 punktu, 74 straipsnio 2 dalimi, Lietuvos Respublikos valstybės herbo, kitų herbų ir herbinių ženklų įstatymo 14 straipsnio 1 dalies 2 punktu, 2 dalies 2 punktu, Herbų, herbinių vėliavų, herbinių antspaudų ir herbinių ženklų kūrimo taisyklių, patvirtintų Lietuvos heraldikos komisijos 2022 m. gegužės 13 d. sprendimu  Nr. 3D-18 „Dėl Herbų, herbinių vėliavų, herbinių antspaudų ir herbinių ženklų kūrimo taisyklių patvirtinimo“, 5.1 papunkčiu, atsižvelgdama į Molėtų rajono savivaldybės administracijos Joniškio seniūnijos 2024-01-17 prašymą Nr. B20-167, Molėtų rajono savivaldybės administracijos Inturkės seniūnijos 2024-01-11 prašymą Nr. B20-109, Molėtų rajono savivaldybės administracijos Suginčių seniūnijos 2024-01-11 prašymą Nr. B20-110,

Molėtų rajono savivaldybės taryba  nusprendžia:

1. Pritarti:
   1. Joniškio seniūnijos prašymui dėl Joniškio miestelio herbo etalono, herbinės vėliavos ir antspaudo projekto kūrimo.
   2. Suginčių seniūnijos prašymui dėl Suginčių seniūnijos herbo etalono, herbinės vėliavos ir antspaudo projekto kūrimo.
   3. Inturkės seniūnijos prašymui dėl Inturkės seniūnijos herbo etalono, herbinės vėliavos ir antspaudo projekto kūrimo.

2.  Įgalioti savivaldybės merą kreiptis į Lietuvos heraldikos komisiją su prašymu dėl 1 punkte įvardytos heraldikos kūrimo inicijavimo.

3.  Šį sprendimą paskelbti Teisės aktų registre bei Savivaldybės interneto svetainėje.

Savivaldybės meras Saulius Jauneika